作者:石子章
標題:秦修然竹塢聽琴・紅繡鞋
內容:我恰才搭伏定芙蓉懶架，恰閤眼夢見他家，覺來也依舊隔天涯。早是我心緒又亂，更那堪客人侵雜，道甚麼相公在門首前方下馬。(小姑雲)相公請進。(梁尹見旦科，雲)這個道姑是生的好也。(正旦雲)稽首，相公請坐。小姑，快烹茶來。(梁尹雲)道姑，你也請坐。(正旦雲)貧姑不敢。(梁尹雲)道姑，兀的恭敬不如從命。(正旦雲)既如此。斗膽了。(稽首坐科)(梁尹雲)道姑，我此一來你試猜咱。(正旦雲)相公此來，貧姑是猜波。(唱)。